text: Fodbold-fans demonstrerer i Vejles gader
  30 oktober 2010 kl. 10.01
  Lørdag eftermiddag gennemfører The Crazy Reds, der er fanklub for Vejle Boldklub, en demonstration og et protest-optog gennem Vejle. Det er sker for at vise fanklubbens modstand mod en fusion mellem Vejle Boldklub og Kolding FC.
  
  - Vi protesterer mod,at bestyrelserne i Vejle Boldklub og Kolding FC tænker i de baner, at de vil sammenlægges og udmeldinger om, at der kun er få ting, som endnu ikke er på plads. Vi syntes som fanklub, at The Crazy Reds og de mange fans som Vejle Boldklub har, at deres mening også tæller i denne fusionsdebat, siger Brian Jørgensen, formand for The Crazy Reds.
  Demonstrationen starter lørdag middag på Rådhustorvet i Vejle.
  Det sker forud for Vejle Boldklubs kamp mod FC Vestsjælland, som gæster Jokri Park i Nørreskoven lørdag eftermiddag.
  En kamp som i øvrigt sluttede 1-1.
  